bg en bg ru uk bg bg uk ru bg bg bg de bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Доброволци изчистиха Паталеница и край манастира | milostiv.org
English | Присъединете се към нас
Замърсяването на околната среда в България става все по-сложен и труднорешим проблем, с който всеки един от нас се сблъсква ежедневно. Голяма част от хората се питат – кой цапа толкова много и защо ни харесва да живеем сред боклуци, как може да помогнем на природата, която все по-често започва да се задъхва от нашето безхаберие?
Природолюбители от село Паталеница, Пазарджишко, решиха да вземат инициативата в свои ръце и организираха съботно почистване, което приканваше всеки жител на китното подродопско село да се включи в инициативата.
Въпреки, че се очакваше чистене само през един ден- съботния, нетърпеливи жители и гости на селото решиха да започнат почистването още в петъчния ден. В село Паталеница се намира и единствения родопски манастир в Пазарджишко, точно от тук започна и чистенето на красивото място. Манастирът постепенно започна да добива все по-голяма популярност, но с всички плюсове, които водят след себе си туристите, той се сблъска и с най-големия бич на българския турист – замърсяването с всякакви бутилки, торбички и други принадлежности за хапване и пийване. В района няма контейнери, което води до оставяне на голяма част от донесените боклуци на самите манастирски ливади, което е леко казано дразнещо за местните и другата част от туристите, които искат да се насладят на почивката си без да виждат купища с боклуци.
Същинското чистене на селото се случи в съботния ден. Организаторите на събитието си разпределиха различни локации и започнаха тяхното почистване. Изненада за тях беше и активното включване на децата от селото, които също си бяха харесали различни точки, които да почистят. След дружни усилия и много усмивки всички участници в съботното почистване се поздравиха за добре свършената работа. Почистени бяха места около стадиона на селото, където се намира и красива конна база, мястото има зашеметяваща гледка към Родопите, Стара планина, Средногорието и Пазарджишкото поле. Почистени бяха и пространствата около контейнерите до една от църквите в селото, гробището, пътя за манастира, пътищата към най-новата придобивка на селото 19-метровия кръст на Свети Георги, свързан с историята на Георги Арнаудов, момчето, което обедини хиляди хора в цялата страна. Забелязваха се и много други хора, които старателно почистваха пред къщите си, което беше и една от главните идеи на събитието.
Неделното почистване изненада още повече организаторите. Позакъснели участници бяха решили да продължат с чистенето около манастира. Така събитието бе изменено и от еднодневно чистене се превърна в тридневен маратон.
Споделете с нас добрина - ваша или на ваш познат и ние ще я разкажем на страниците на Милостив, за да вдъхновим и други добротворци.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org